**Formandens beretning for året 2016**

**Augustenborg, 29. marts 2017**

Endnu et år er gået og som alle de andre år, er det også gået hurtigt.

Vi har afholdt årsmøder i alle vore afdelinger, alle bestyrelser er besat, dog måtte vi ud i et ekstra ordinært årsmøde i håndbold, men det lykkedes at få en ny bestyrelse sat sammen med 4 personer plus John Perrod som fortsætte i en periode – så der er også håndbold i 2017/2018 i MIF.

Jeg vil gerne sige en stor tak til alle de afgåede bestyrelsesmedlemmer for deres indsats og velkommen til de nye.

For at en forening som MIF kan fungere, kræver det en stor indsats af de enkelte bestyrelser og udvalg, det er ikke nok at tænke på det sportslige, men en stor del af arbejdet er også at få økonomien til at hænge sammen, derfor kræver det en del arrangementer og aktiviteter.

**Aktivitetsudvalget,** afholdte flg. arrangementer med Peter Thomsen i spidsen.

**Fastelavnsfest**

* + Godt besøgt og der blev slået til tønden med alle kræfter, både af små og store børn.

**Ringridning**

Igen ved ringridning i Sønderborg gik Midtals Idrætsforening og Augustenborg Frivillige Brandværn i samarbejde, om at stå for et af teltene i dagene den 8. juli - 11 juli.

Det er teltet (Rytterkroen), den ved galgerne vi har.

Vi stod for salg af øl, sodavand, kaffe, kage og grillmad, dog ikke pølser, det er der andre som varetager.

Vi har også teltet her i 2017 sammen med Augustenborg Brandvæsen.

Er der nogen som vil hjælpe, kan i kontakte Peter Thomsen – det er fra fredag den 7. juli til og med mandag den 10. juli.

**Aktivitetsweekend**

Blev afholdt den 9. til den 11. september, vi var heldige igen – vejret var godt.

* + Fredag aften var der musik for børn og det var højt, der var over 100 børn og en del forældre og til dem var der lavet en hyggekrog nede bag i atriumgården og her spillede duoen SOMMER OG BLÆND, nærmere sagt Rikke Sommer og Mikkel Vestergaard hygge musik – der var fyldt i atriumgården med forældre.
	+ Der var ”Bagagerumssalg” der var færre som sidste år (2015).
	+ Børneloppemarked
	+ Gymnastik i hallen
	+ Der var rundbold lørdag eftermiddag, her vandt Sebbelev.
	+ Der var stor ”Kaffebord” lørdag eftermiddag, kagerne blev leveret af vores 2 bagere her fra byen – tak til dem.
	+ Der var stor opbakning til fællesspisning lørdag aften, så vidt jeg husker var der omkring 175 voksne og børn. Det er dejligt når medlemmerne bakker op om et sådant arrangement.
	+ Vi fik udnævnt året’s MIF’er – nærmere sagt 2, og det var 2 voksne, der var ingen børn indstillet, husk det i 2017 – vi har mange dygtige unge mennesker i MIF - de to voksne blev:
		- **Jan Ringive** fra håndbold
		- **Marianne Høi** fra kultur og FU
	+ Der var lottospil søndag eftermiddag, der kunne godt have været nogle flere, men så var chancen for at vinde det større for dem der var til stede.
* **Julefrokost**
	+ Julefrokosten blev en succes, der var godt 130 deltagere – men der er stadigvæk plads til flere.
	+ Maden var god og musikken det samme.

**MIF (de enkelte afdelinger) har også afholdt arrangementer i det forgangne år:**

* Fodboldskole
* Kellmann’s Cup i indendørsfodbold
* Workshop i line dance
* Tennis klubturnering
* Gymnastik opvisning
* Revy, publikumsrekord igen og ikke nok med det, de vandt 2 priser ved DM i Revy, det var prisen ”Bedste indslag i Revyoptoget” og ”Bedste sceneshow”. På fredag skal revy holdet til ”Frivillighedsfesten” i Humlehøj hallen og her skal de på scenen for at blive hyldet for der DM priser.
* Musik arrangementer i kultur salen, her under 2 udsolgte koncerter med Mark og Christoffer, de andre koncerter kunne godt have haft flere publikummer.
* Petanque har deres interne ”Rødvinsturnering” og tager ud til stævner
* Krocket har været til nogle stævner

Der er sikkert flere, så undskyld hvis jeg har glemt nogen.

Gymnastik med Parkour holdet var indstillet til at vinde ”Årets nye tiltag” ved frivillighedsfesten i Humlehøj hallen i 2016, men desværre blev det ikke dem der vandt.

**MIF** har oprettet et **”Ungdomsudvalg”**, det gjorde vi sidst i 2016 – det er bestående af 2 unge mennesker, Sarah Thysen fra gymnastik og Sarah er instruktør og Lasse Duus fra fodbold og Lasse er lige blevet valgt til næstformand i fodbold.

**MIF har 9 afdelinger,** vi er 890 medlemmer mod 920 sidste år, det er 30 færre medlemmer end sidste år, fordelt med 19 færre mænd og 11 færre kvinder.

Der er 33 færre under 25 år og 3 flere over 25 år.

Der er 16 flere over 60 år og 59 færre mellem 0 – 12 år.

Det passer fint med hvad man hører ude i den store verden, færre unge årgange og flere ældre mennesker.

Jeg vil gerne rette **en stor tak til hallen** for det gode samarbejde.

**En stor tak til**:

* Bestyrelsesmedlemmer, Udvalgsmedlemmer, Hovedbestyrelsen, Forretningsudvalget, Aktivitetsudvalget, Ungdomsudvalget og de enkelte WEB master i de enkelte afdelinger.
* Alle de frivillige som hjælper til ved vore arrangementer og aktiviteter

**Endnu engang - en stor tak for jeres store indsats og samarbejde.**

**Nyt i 2017**

Det er ikke nyt, men vi skal fortsætte med at være synlig og det vil vi gøre via:

* **Sport & Fritid** – Brug Sport & Fritid og husk at brug MIF logo.
* **Vores hjemmeside**
* **Facebook**
* **Mail** ud til vores medlemmer via Conventus

Alle referater fra vores HB møder er tilgængelig på vores hjemmeside, de findes under ”Hovedafd” med teksten ”Referater fra HB møderne”, her findes også referat fra generalforsamlingen og formandens beretning.

MIF afholder sammen med hallen **”80er fest”** det er lørdag den 30. september, vi håber på en udsolgt kultursal og billetterne kan købes fra 1. maj og der er 200 billetter, så først til mølle.

Jeg vil gerne sige tak til Camilla Rossen og Ann Hermani for at komme med denne ide’ af en fest til aktivitetsudvalget, de vil sammen med Aktivitetsudvalget stå for denne forhåbentlige udsolgte fest og en fest der vil komme en del år ud i fremtiden.

**Til allersidst** vil jeg gerne rette en stor tak til alle vores sponsorer – sørg nu for at støtte dem. Det er jo også dem vi henvender os til, når vi mangler støtte.

**TAK,** det var ordene.